הוועדה המיוחדת לצדק חלוקתי ולשוויון חברתי, כנסת 20, פרוטוקול מספר 64, 2017-06-14 10:00

מכלוף מיקי זוהר: בוקר טוב, אנחנו בוועדה המיוחדת לצדק חלוקתי ושוויון חברתי.

מכלוף מיקי זוהר: הנושא שלפנינו היום הוא התוכנית "ממדים ללימודים" ללוחמים ולוחמות - הזדמנות שווה בלימודים אקדמאים.

מכלוף מיקי זוהר: הובא לפתחי עניין מאוד מאוד מקומם.

מכלוף מיקי זוהר: לוחמים בצה"ל, שבאמת תורמים שירות מדהים במדינה ואנחנו מחויבים להצלחה שלהם ולהשתלבות שלהם בחברה הישראלית בתום שירותם הצבאי, רוצים להשתלב בתוכנית הנפלאה הזאת, ממדים ללימודים.

מכלוף מיקי זוהר: מסתבר שיש החלטה שרירותית של משרד הביטחון שיש שנה מסוימת שבה אדם עדיין יכול לקבל את אותה הטבה או את אותו סיוע להשתלב.

מכלוף מיקי זוהר: אני מנסה להבין מדוע יצרנו את ההחלטה השרירותית הזאת בזמן שאנחנו יודעים שיש גבול מסוים שהיינו יכולים למתוח מבחינת השנים, וזה לא היה מונע מאתנו לייצר את אותה תוכנית ובאותם היקפים, ולמנוע את חוסר השוויון.

מכלוף מיקי זוהר: אם אנחנו יודעים שלוחם אחד כן יכול לקבל ולוחם אחר לא יכול לקבל, חד-משמעית בעיניי זה אבסורד.

מכלוף מיקי זוהר: מעבר לזה אפשר לומר שאם היינו מותחים את ההחלטה בעוד שלוש שנים, בגיל מסוים זה הופך להיות ללא רלוונטי.

מכלוף מיקי זוהר: או שאדם כבר לא מתעניין בפן הלימודי או שהוא התחיל עבודה מסוימת.

מכלוף מיקי זוהר: אנחנו הגבלנו את זה לטווח זמנים מאוד קצר, לעניות דעתי, שבאמת מנטרל מחוץ לתוכנית הרבה מאוד לוחמים.

מכלוף מיקי זוהר: בראשית הדיון נשמע את החברים שטוענים את הטענה – יש לנו פה רשימת שמות – ונתחיל עם נדב רגב.

<נדב רגב: שלום, נעים מאוד, אני לוחם משוחרר מהצנחנים, 670, כבר שנתיים.

<נדב רגב: הייתי מפקד כיתה, סמל מחלקה וממלא מקום מפקד מחלקה.

<נדב רגב: לפני כשנה שמענו שהתקבלה תוכנית ממדים ללימודים, תחת תוכנית גדעון של הרמטכ"ל.

<נדב רגב: לוחמים שהתגייסו ממחזור גיוס אוגוסט 2013 מקבלים מימון לימודים של שני שליש ועוד שליש מכספי הפיקדון שלהם.

<נדב רגב: התוכנית מבורכת וזה צעד מבורך ואין שום ספק שמגיע ללוחמים כל שקל.

<נדב רגב: העניין הוא שמבנה התוכנית שלה הוא שכאשר לוחם משתחרר יש לו זכות לנצל את הזיכוי הזה למשך שלוש שנים מיום השחרור שלו.

<נדב רגב: זה גורם לכך שיש קבוצת לוחמים, שהתגייסו מאוגוסט 2011 עד מחזור גיוס מאי 2013 לכך שהם לא זכאים לתוכנית, למרות שהם נופלים תחת ההגדרות המדויקות של התוכנית – לפני לימודים, אחרי שירות קרבי משמעותי.

<נדב רגב: אנחנו, בתור לוחמים משוחררים, שנתנו את כל החיים שלנו, ואנחנו גם עושים מילואים – בשבוע הבא אני יוצא לעשרה ימי מילואים – לא מבינים על פי מה התקבלה ההחלטה השרירותית הזאת למתוח את הקו משם.

<נדב רגב: אם זה כך, יש לאפשר ללוחמים שהם בטרום הלימודים שלהם או שהם במהלך שנת הלימודים והם במחזורים הרלוונטיים, לקבל את המימון הזה.

<נדב רגב: אנחנו רוצים לקבל הסברים מדוע הקו הזה נמתח.

מכלוף מיקי זוהר: יכול להיות שהדיון יהיה הכי קצר מכפי שהוא היה אי פעם.

מכלוף מיקי זוהר: יכול להיות שצה"ל יגידו: אין בעיה, הבנו, תיקנו ומעכשיו גם הם זכאים.

מכלוף מיקי זוהר: כך נוכל לסיים את הישיבה.

מכלוף מיקי זוהר: לא בהכרח הסברים, יכול להיות שאפילו פתרונות.

<נדב רגב: אני מעדיף את זה.

מכלוף מיקי זוהר: תכף נשמע.

מכלוף מיקי זוהר: יש עוד מישהו מהלוחמים המשוחררים שרוצה להציג את העניין מהצד שלו?

יוליה מלינובסקי: אפשר לדייק את הבעיה?

יוליה מלינובסקי: יש חצי שנה שבה נופלים בין הכיסאות?

<נדב רגב: זה לא חצי שנה אלא שנתיים.

<נדב רגב: אני השתחררתי ביוני 2015 בגיל 21.

<נדב רגב: הגיל הממוצע שבו מתחילים ללמוד הוא 25.

<נדב רגב: אני מתחיל ללמוד באוקטובר השנה ויש קבוצה שאני חלק ממנה, בין אם אלה סטודנטים שכבר התחילו ללמוד ובין אם לא.

<נדב רגב: מצד אחד, אני מתחת לשלוש שנים מיום השחרור שלי ומצד שני, אני לא מקבל את ההטבה הזאת.

<נדב רגב: מדובר בקבוצה מאוד מאוד מצומצמת.

יוליה מלינובסקי: למה את לא מקבל את ההטבה?

יוליה מלינובסקי: אם אתה עומד בקריטריונים, למה אתה לא מקבל?

מכלוף מיקי זוהר: הבנו את הרעיון של התוכנית.

מכלוף מיקי זוהר: קודם כל, אנחנו יודעים שהתוכנית הזאת ממומנת מתרומות וזה לא עניין תקציבי.

מכלוף מיקי זוהר: אני לא מאמין שיש מגבלת תרומות.

מכלוף מיקי זוהר: אם יש מגבלת תרומות, תעדכנו אותנו ואנחנו גם יכולים לבחון אפשרויות לגיוס משאבים.

מכלוף מיקי זוהר: אבל אני רוצה באמת להביא את זה למצב שכל לוחם שזה רלוונטי עבורו ושרוצה לממש את הזכות הזאת – יוכל.

מכלוף מיקי זוהר: הרי יכול להיות שלוחם סיים את שירותו ולא בהכרח רצה מיד ללמוד.

מכלוף מיקי זוהר: הוא רצה לטייל, לבלות עם המשפחה, להרוויח כסף, למקד את עצמו באיזושהי עבודה סיזיפית מבוקר עד ערב כדי לבסס את עצמו כלכלית.

מכלוף מיקי זוהר: יש אין ספור טעמים לזה שלוחם לא מתחיל מיד את הלימודים בתום השירות הצבאי שלו, בו הוא שירת שלוש שנים קשות, אינטנסיביות.

מכלוף מיקי זוהר: אולי הוא רוצה גם קצת שקט לעצמו.

מכלוף מיקי זוהר: אנחנו יוצאים איזשהו אבסורד, איזשהו עיוות, שגורם להרבה מאוד לוחמים להפסיד את ההטבה הזאת.

מכלוף מיקי זוהר: כל מה שאנחנו צריכים לעשות זה שינוי של הקריטריונים.

מכלוף מיקי זוהר: זה כל הסיפור.

יוליה מלינובסקי: היום זה שלוש שנים אחרי השחרור, נכון?

מכלוף מיקי זוהר: להתחיל את הלימודים.

מכלוף מיקי זוהר: עד שלוש שנים אחרי השחרור.

מכלוף מיקי זוהר: אם היינו קובעים שעד חמש שנים אחרי השחרור, פתרנו את הסוגיה.

יוליה מלינובסקי: אדוני היושב-ראש, אתה תמיד צריך לשים איזשהו קו.

יוליה מלינובסקי: זה כמו עם הפנסיות וכמו עם קצבאות הנכים.

מכלוף מיקי זוהר: למה אני אומר חמש שנים?

מכלוף מיקי זוהר: גיל השחרור הממוצע הסביר הוא 21.

מכלוף מיקי זוהר: זה בערך הגיל שבו משתחררים מהצבא, משירות סדיר.

<קריאה: 22.

<קריאה: הם לא מתגייסים בגיל 18 בדיוק.

מכלוף מיקי זוהר: 22.

מכלוף מיקי זוהר: אם אנחנו נותנים חמש שנים, זה עד גיל 27.

יוליה מלינובסקי: בגיל 27 הוא כבר צריך לדעת בדרך כלל מה הוא עושה בחיים.

מכלוף מיקי זוהר: בגלל זה ניתן לו.

מכלוף מיקי זוהר: למה אנחנו נותנים לו רק שלוש שנים?

<קריאה: יש לי שאלה, למה לא 2010, למשל?

<קריאה: פה מדובר על מי שהתגייס באוגוסט 2011.

מכלוף מיקי זוהר: הוא יענה.

<נדב רגב: אדם שהתגייס באוגוסט 2010 והשתחרר באוגוסט 2013, הוא עכשיו בן 26.

<נדב רגב: רוב מוחץ של האנשים לא מתחילים ללמוד לתואר ראשון בגיל 26.

<קריאה: מה נגיד לזה של מרס 2011?

<נדב רגב: גם זה של מרס 2011 זכאי.

<גל כהן: אפשר שאלה?

<גל כהן: גם אם נלך עם הקו של עד שלוש שנים, אנחנו עדיין בקבוצה הזאת בגלל הנקודה שמדברת על אוגוסט 2013.

<גל כהן: החוק תקף רק החל ממחזור גיוס אוגוסט 2013 ואנחנו התגייסנו לפני אוגוסט 2013, אבל עדיין לא עברו שלוש שנים מיום השחרור שלנו.

<גל כהן: אפילו שאנחנו נופלים בתוך הקבוצה שעדיין לא עברו שלוש שנים, לא מגיע לנו בגלל שזה מיועד רק למי שהתגייס מאוגוסט 2013 ומעלה.

מכלוף מיקי זוהר: ואם זה היה ינואר 2013 זה היה משנה את המצב?

<נדב רגב: אנחנו רוצים להוריד את זה למחזור גיוס אוגוסט 2011, שזאת הקבוצה הכי רלוונטית של לוחמים.

יוליה מלינובסקי: הוא אמר פה משהו מאוד מעניין.

יוליה מלינובסקי: הוא לא במחזור לפי חוק, אבל הוא עדיין לא משוחרר שלוש שנים.

<גל כהן: נניח אדם התגייס באוגוסט 2011 והשתחרר באוגוסט 2014.

<גל כהן: באוקטובר הקרוב, אם הוא מתחיל ללמוד, לפי החוק כרגע, זה לא חל עליו כי עברו שלוש שנים מרגע שהוא היה צריך להתחיל ללמוד.

<גל כהן: אבל מי שגויס באוגוסט 2011 והתחיל ללמוד בשנה שעברה, צריך את הכסף הזה.

<גל כהן: הוא עוד לא שילם שכר לימוד לשנה שלישית.

מכלוף מיקי זוהר: אני חושב שאפשר להוסיף עוד שנה-שנתיים ולדעתי זה גם יפתור את הסוגיה.

מכלוף מיקי זוהר: במקום לקבע את זה ל-1 ביולי 2013, אפשר ל-1 בינואר 2012.

מכלוף מיקי זוהר: אני מאמין שכל מי שרוצה להשתמש בזה, יוכל להשתמש בזה.

מכלוף מיקי זוהר: אני לא חושב שלנו כמדינה יש בכלל אינטרס להביא למצב שבו יש אנשים שרוצים לקבל את ההטבה ואנחנו לא יכולים להעניק להם אותה.

מכלוף מיקי זוהר: אנחנו בעד שאנשים ילכו לאקדמיה ובעד לעזור ללוחמים ללכת לאקדמיה.

מכלוף מיקי זוהר: בעינינו זה דבר מבורך ואני חושב שאם היו שואלים עכשיו את שר הביטחון הוא היה אומר: תפתרו את זה, כי זה באמת בהינף יד.

<תא"ל מירב קירשנר: חבר הכנסת, אני מציעה שבאמת אני אציג את המשמעויות.

<תא"ל מירב קירשנר: אתה כינית את התוכנית "נפלאה" וברור שכל מה שרצינו לעשות זה להוקיר את תרומתם של הלוחמים.

<תא"ל מירב קירשנר: אני אציג את המשמעויות של התוכנית.

<תא"ל מירב קירשנר: אנחנו מציגים קודם כל את הנתונים.

<תא"ל מירב קירשנר: אנחנו מדגישים שצה"ל הוא צבא העם אבל גם כשמסתכלים על המדינה, אפשר לראות שרק 50% מתגייסים לצה"ל.

<תא"ל מירב קירשנר: כשרואים מה קורה מתוך חייבי הגיוס, הרי שכ-72% מהגברים מתגייסים לצה"ל והמטרה מבחינתנו היא גיוס לכול.

<תא"ל מירב קירשנר: אנחנו מדברים על כך שחיילים משוחררים משתלבים כשלוש שנים מאוחר יותר באקדמיה ובמשק ומכאן החשיבות הרבה של הוקרת החיילים המשוחררים.

<תא"ל מירב קירשנר: מוצג פה חזון הרמטכ"ל – לאפשר תואר או מקצוע לכל חייל משוחרר.

<תא"ל מירב קירשנר: לכל חייל משוחרר.

<תא"ל מירב קירשנר: זה החזון ולשם אנחנו רוצים להגיע.

<תא"ל מירב קירשנר: אנחנו מאוד נשמח אם זה יקרה מחר בבוקר, אבל בדרך לשם יש משמעויות כבדות שנכון שנסתכל עליהן.

<תא"ל מירב קירשנר: את מה זה אמור לשרת?

<תא"ל מירב קירשנר: כמובן, את הגברת המוטיבציה לגיוס, את העצמת משרתי החובה וההוקרה שלהם, את הגברת המוטיבציה לסיום שירות מלא ותקין.

<תא"ל מירב קירשנר: מתוך אותם 72% שמתגייסים לצה"ל יש כאלה שלא מגיעים לסוף השירות.

<תא"ל מירב קירשנר: אני באמת מוקירה לוחמים, כמו אלה שיושבים כאן, ואנחנו רוצים לעודד את החיילים להישאר עד סוף השירות ולהשלים שירות למה שאנחנו קוראים שחרור בכבוד.

<תא"ל מירב קירשנר: אנחנו מדגישים שהתוכנית הזאת מקנה כלים לפרט, כמובן, אבל בראייתנו היא גם תורמת מאוד למשק ולחברה במדינת ישראל, וזאת נקודה מאוד מאוד חשובה.

<תא"ל מירב קירשנר: לכן, אנחנו כל כך רוצים ליישם אותה.

<תא"ל מירב קירשנר: הנחות העבודה שלנו ביציאה לדרך היו שכ-50% מהמשתחררים שלנו יפנו בסוף ללימודי תואר ראשון וכ-30% ירצו ללמוד מקצוע.

<תא"ל מירב קירשנר: היתר מעדיפים לעשות דברים אחרים.

<תא"ל מירב קירשנר: רצינו מאוד לצאת עם זה לכל החיילים בסיום שירות תקין ולתעדף בכל מקרה לוחמים ואוכלוסיות מיוחדות.

<תא"ל מירב קירשנר: מההתחלה היה לנו ברור שהתוכנית מאוד יקרה אם היא תחול על כל החיילים, ועדיין נרצה שללוחמים יהיה יותר, וללא פגיעה במענק השחרור של החיילים.

<תא"ל מירב קירשנר: עוד מהנחות העבודה, מה חשבנו שיקרה מתוך סקרים שערכנו.

<תא"ל מירב קירשנר: הנחנו שכ-20% מהחיילים המשוחררים מתחילים ללמוד בשנה שלאחר השחרור והיתר בשנה השנייה ובשנה השלישית לשחרור.

יוליה מלינובסקי: כמה מתחילים ללמוד בדרך כלל בשנה השלישית?

<תא"ל מירב קירשנר: כ-40% מתחילים ללמוד בשנה השלישית אחרי השחרור.

<תא"ל מירב קירשנר: התוכנית מעודדת שילוב באקדמיה.

מכלוף מיקי זוהר: הנתון הזה מראה שהרבה דוחים את התחלת הלימודים שלהם.

מכלוף מיקי זוהר: לכן, במצב הנוכחי היום, בגלל שאנחנו לא נותנים עוד שנה-שנתיים, מונע מהרבה מאוד לוחמים לקבל את ההטבה.

<תא"ל מירב קירשנר: לכן חזרנו לאחור, ל-2013.

מכלוף מיקי זוהר: היינו צריכים לחזור, כנראה, ל-2011.

<תא"ל מירב קירשנר: אני מיד אסביר את זה.

מכלוף מיקי זוהר: אני חושב שהדרך לפתור את זה היא כסף.

יוליה מלינובסקי: אני אגיד לך מה אני חושבת ולאן אנחנו יכולים להתקדם.

יוליה מלינובסקי: יש פה קבוצה שהתגייסה חצי שנה קודם.

<נדב רגב: זה יותר מחצי שנה.

<תא"ל מירב קירשנר: אני לא שמעתי על כאלה וזה לא חותך שנתון.

<נדב רגב: כן, זה לא קשור.

<נדב רגב: מדובר בתאריכי גיוס.

מכלוף מיקי זוהר: דרך אגב, אתם יכולים להגיד לנו בכמה לוחמים מדובר?

<גל כהן: אלה מספרים שקשה לנו להעריך.

מכלוף מיקי זוהר: בערך.

<תא"ל מירב קירשנר: עשרות אלפים לשנתון.

<גל כהן: לוחמים?

יוליה מלינובסקי: לא, אני לא אוהבת את זה.

יוליה מלינובסקי: אתם מדברים אתי על עשרות אלפים.

<תא"ל מירב קירשנר: אבל אני באמצע ההצגה של הדברים.

מכלוף מיקי זוהר: כן, תסיימי, בבקשה.

<תא"ל מירב קירשנר: דיברתי על החזון, אמרתי מה רצינו שיקרה לכל החיילים בסיום שירות תקין ואמרתי גם מה היו הנחות העבודה שלנו לגבי הצמיחה של התוכנית.

<תא"ל מירב קירשנר: כשהסתכלנו על החלופות האפשריות ראינו את הדברים הבאים: על מנת ליישם את התוכנית לכל החיילים, לפי האוכלוסיות שמופיעות מימין, ובכל זאת עם דיפרנציאליות – ידענו שהתוכנית תעלה הרבה מאוד כסף ורצינו לתעדף לוחמים – הבנו שאנחנו צריכים כ-420 מיליון שקל בשנה.

<תא"ל מירב קירשנר: כאשר יצאנו לדרך החלטנו לצאת באופן מידי עם לוחמים, שההשלמה שם תהיה ל-100% ועם אוכלוסיות ייחודיות.

<תא"ל מירב קירשנר: התוכנית הזאת עולה כ-220 מיליון לשנה.

מכלוף מיקי זוהר: זה לפי ה-1 ביולי 2013?

<תא"ל מירב קירשנר: כן.

<תא"ל מירב קירשנר: איך אנחנו עושים את זה?

<תא"ל מירב קירשנר: כל חייל משוחרר זכאי לשני סוגים של כספים, כספי מענק וכספי פיקדון.

<תא"ל מירב קירשנר: זה מחולק לפי אוכלוסיות – לוחמים, תומכי לחימה והיתר.

<תא"ל מירב קירשנר: כדי לא להיכנס לפרטים, נניח שזה בערך 20,000 שקלים פה ו-20,000 שקלים שם.

<תא"ל מירב קירשנר: זה מותנה במשך השירות ולא נלאה אתכם בזה.

<תא"ל מירב קירשנר: במענק השחרור אין בכלל נגיעה.

<תא"ל מירב קירשנר: לגבי הפיקדון – הפיקדון נועד, על פי ההחלטה בחוק החימ"ש לאחת ממספר מטרות: או ללימודים, או לנישואין, פתיחת עסק, שכר דירה וכן הלאה.

<תא"ל מירב קירשנר: אמרנו שחייל משוחרר שיבקש ללמוד ישקיע עד שליש מעלות הפיקדון.

<תא"ל מירב קירשנר: כלומר, שנה אחת, שזה כ-10,000 שקלים הוא ישלם ושנתיים תשלם התוכנית.

<תא"ל מירב קירשנר: מעבר לזה, מי שילמד רפואה או הנדסה ישולמו לו שלוש שנים.

<תא"ל מירב קירשנר: לכן, התוכנית ממומנת שליש על פי בחירת החייל מכספי הפיקדון שלו ושני שליש על בסיס תרומות.

<תא"ל מירב קירשנר: לחילופין היא הייתה עולה למעלה מ-700 מיליון שקל ואפילו מעבר לזה.

מכלוף מיקי זוהר: זאת אומרת שהתוכנית שלכם מאפשרת כמעט לכל לוחם ללמוד כמעט בלי לשלם שקל מכיסו.

ענת ברקו: למה?

ענת ברקו: 10,000 שקל.

<תא"ל מירב קירשנר: הוא משקיע מתוך כספי הפיקדון.

מכלוף מיקי זוהר: אבל הוא לא צריך להביא כסף מהבית.

<נדב רגב: זה באוניברסיטאות, אבל במכללות זה אחרת.

<תא"ל מירב קירשנר: נכון, אבל כך זה מתנהג באופן שיטתי.

<תא"ל מירב קירשנר: גם אדם שרוצה ללכת ללמוד בתדמור או בכל מקום אחר ש מוכר על ידי החימ"ש, משלם.

<תא"ל מירב קירשנר: אם המקצוע שלו כולו עולה 15,000, הוא ישקיע כ-5,000 ויקבל את ההשלמה.

ענת ברקו: זאת אומרת שלא רק לימודים אקדמיים, גם לימודי מקצוע.

מכלוף מיקי זוהר: זאת בשורה גדולה.

<תא"ל מירב קירשנר: איך יצאנו לדרך?

<תא"ל מירב קירשנר: מכיוון שהסברתי שיש מגבלות ואמרתי שאנחנו מממנים את זה מכספי תרומות – תכף אני אראה איך זה קורה – החלטנו לצאת לדרך עם מאה אחוז מימון ללוחמים ולאוכלוסיות ייחודיות, כאשר לגבי העתיד זה מותנה תקציב, והראיתי מהן העלויות.

<תא"ל מירב קירשנר: מי הן האוכלוסיות הייחודיות?

<תא"ל מירב קירשנר: זה נושא שהיה לנו מאוד חשוב.

<תא"ל מירב קירשנר: כל סוגי המיעוטים שמשרתים בצה"ל, זכאי תשמ"ש – אלה חיילים שאנחנו עוזרים להם עם תשלומי משפחה ואנחנו מבינים שהם זקוקים יותר לעזרה הזאת, לא משנה היכן הם שרתו, חיילים ממצב סוציו-אקונומי נמוך שזקוקים לעזרה, מי שהתגייס לצה"ל במעמד של עולה חדש וחיילים בודדים, בין אם הם בודדים מובהקים ובין אם הם חסרי עורף משפחתי.

<תא"ל מירב קירשנר: בראייתנו, זה מחזק את מודל צבא העם.

ענת ברקו: מה עם בודדים שהגיעו מחו"ל?

<תא"ל מירב קירשנר: גם.

<תא"ל מירב קירשנר: אם הם נשארים בארץ ועושים עלייה.

ענת ברקו: הם לא יכולים לקחת את הכספים ולהוציא אותם?

<תא"ל מירב קירשנר: לא, לא.

<תא"ל מירב קירשנר: בוודאי שמעתם על השינוי שמבוצע בצה"ל בכל מה שקשור בהסדרת נושא התרומות.

<תא"ל מירב קירשנר: קבעה הרמטכ"ל, כחלק מהרצון שלו להוציא לפועל את החזון שעליו הצבעתי קודם לכן – תואר או מקצוע לכל חייל משוחרר – שינוי של סדר עדיפויות ושימוש בתרומות בצה"ל.

<תא"ל מירב קירשנר: ידוע שתורמים לאורך שנים הקימו בניינים וכיוצא באלה.

<תא"ל מירב קירשנר: הרמטכ"ל קבע סדר עדיפות שונה והוא מונח בפניכם: רווחה לאוכלוסיות מיוחדות, נזקקים, בודדים, סיוע לחיילים.

מכלוף מיקי זוהר: יש לנו רמטכ"ל חברתי.

<תא"ל מירב קירשנר: נכון.

<תא"ל מירב קירשנר: מבחינתנו זה משרת את ייעוד צה"ל.

<תא"ל מירב קירשנר: כשאנחנו מדברים על צבא העם ועל גיוס לכול, זה חלק מזה והוקרה של מי שבאמת עושה שירות צבאי.

<תא"ל מירב קירשנר: הדבר הבא הוא השכלה בדגש על תוכנית ממדים ללימודים.

<תא"ל מירב קירשנר: זה הדבר המשמעותי ביותר שאנחנו מבקשים מהתורמים שלנו להתגייס אליו.

<תא"ל מירב קירשנר: הדבר השלישי הוא רווחת חיילים ביחידה, ורק דברים שתורמים לרווחה.

מכלוף מיקי זוהר: איך אנחנו פותרים היום את הבעיה לחיילים שרוצים לקבל?

<תא"ל מירב קירשנר: איך אנחנו מממנים את זה?

<תא"ל מירב קירשנר: באמצעות תרומות ורגולציה של תוכניות שונות שקיימות היום כבר במדינת ישראל.

<תא"ל מירב קירשנר: אנחנו מעבירים את השמות לתוכניות השונות ואז אנחנו מורידים מהתוכנית את מי שכבר מקבל תוכנית.

<תא"ל מירב קירשנר: בפירוט הזכאות מופיעות האוכלוסיות הבאות: מתגייסים מיולי 2013 ואילך, לוחמים ואוכלוסיות מיוחדות, תחילת מימוש – אני תכף אראה את המשמעות של שינוי, שלוש שנים מסיום שירות החובה, תקרת המלגה היא שכר לימוד אוניברסיטאי, משך זמן הלימודים שימומן הוא עד שלוש שנים, כשמקצועות הנדסה ורפואה עד ארבע שנים.

<תא"ל מירב קירשנר: מדוע מבחינתנו, בנקודת הזמן הזאת, לא ניתן להחיל את התוכנית לאחור?

<תא"ל מירב קירשנר: מהסיבות הבאות: קודם כל, מבחינת הקריטריונים זה מנוגד למדיניות של התוכנית, שבמסגרתה צריך להתחיל לממש שלוש שנים מסיום שירות החובה.

<תא"ל מירב קירשנר: אני רוצה להזכיר שאחת המטרות שלנו הייתה לעודד תחילת לימודים.

מכלוף מיקי זוהר: צריך לשנות את הקריטריונים.

<תא"ל מירב קירשנר: רגע, אני אסביר.

<תא"ל מירב קירשנר: הדבר השני הוא כפל מלגות.

<תא"ל מירב קירשנר: מכיוון שאנחנו עושים רגולציה אנחנו לא מאפשרים כפל מלגות.

<תא"ל מירב קירשנר: לגבי מי שכבר השתחרר בשנת 2011 ומעבר לזה, לא סתם החלנו את התוכנית על המחזור האחרון שעמד להשתחרר מצה"ל בנקודה שבה החלנו את זה.

<תא"ל מירב קירשנר: מי שמקבל מלגת אימפקט לוחמים לא מקבל את מלגת ממדים ללימודים.

ענת ברקו: זה 2,500 אנשים בסך הכול.

ענת ברקו: זה כלום.

<תא"ל מירב קירשנר: אבל יש עוד.

<נדב רגב: אלה 2,500 איש שיהיו זכאים בהרחבה.

<נדב רגב: זה הכול.

<נדב רגב: איך יכול להיות שזה מאות מיליוני שקלים?

<תא"ל מירב קירשנר: אמרנו שהחזון שלנו הוא שאפשר יהיה לאפשר לכולם.

<תא"ל מירב קירשנר: הדבר המשמעותי ביותר הוא שהתוכנית מבוססת על תרומות.

<תא"ל מירב קירשנר: כל האמירות שנאמרות פה ומתייחסות לתר"ש וכיוצא באלה, לא רלוונטיות.

מכלוף מיקי זוהר: אני סבור שצריך להחיל את התוכנית הזאת מינואר 2012.

מכלוף מיקי זוהר: זאת דעתי.

<תא"ל מירב קירשנר: הוספת שנתון, אני רק רוצה להגיד מה המשמעות שלה, היא עשרות אלפי אנשים.

<תא"ל מירב קירשנר: הדיון פתוח ולכן אני לא יכולה לפרט.

<תא"ל מירב קירשנר: מדובר במאות מיליוני שקלים.

מכלוף מיקי זוהר: אני לא חושב.

<תא"ל מירב קירשנר: הצגנו את זה במספרים.

<נדב רגב: חישבתם את כמות הלוחמים וחישבתם כמה - - -

<תא"ל מירב קירשנר: אנחנו רק בעד החיילים.

יוליה מלינובסקי: אני רוצה להבין, הם התגייסו לפני תחילת התוכנית אבל הם עדיין עומדים בקריטריון השני של שלוש שנים מהשחרור.

יוליה מלינובסקי: זאת הסתירה.

יוליה מלינובסקי: כמה יש כאלו?

יוליה מלינובסקי: כמה התגייסו לפני תחילת התוכנית ועדיין לא עברו שלוש שנים מהשחרור שלהם?

ענת ברקו: ולא קיבלו מלגות.

<גל כהן: לא מדובר בעשרות אלפים.

יוליה מלינובסקי: זאת השאלה.

יוליה מלינובסקי: קודם כל, אי אפשר להרחיב עד 2011 וזה כבר אבוד כי כבר עברו שלוש שנים.

יוליה מלינובסקי: פה יש קבוצה מסוימת, שתאריך הגיוס שלהם היה לפני, אבל הם עדיין עומדים בקריטריון של שלוש שנים מהשחרור.

יוליה מלינובסקי: זאת קבוצה מאוד קטנה.

יוליה מלינובסקי: כמה מכל הגיוס הזה היו לוחמים וכמה מתוכם רוצים ללמוד בשנה השלישית הזאת?

<תא"ל מירב קירשנר: זאת שאלה שנצטרך לנתח.

יוליה מלינובסקי: אם הם לא היו עומדים בקריטריון של שלוש שנים מהשחרור, נגמר.

יוליה מלינובסקי: זאת בדיוק השאלה.

מכלוף מיקי זוהר: חברים, חברת הכנסת ברקו רוצה לומר משהו.

ענת ברקו: אדוני היושב-ראש, טוב שעשית את הדיון.

ענת ברקו: הוא דיון חשוב בצורה בלתי רגילה ואני חושבת שהכותרת של צדק חלוקתי ושוויון חברתי היא הכותרת לעניין הזה.

ענת ברקו: אתה יודע למה?

ענת ברקו: יש משרתים ויש לא משרתים, וצריך לעשות את ההבחנה ביניהם, בין המשרתים ללא משרתים.

ענת ברקו: משהו נשחק בחברה הישראלית בקטע הזה.

ענת ברקו: אני רוצה להגיד לחברתי, תת-אלוף מירב קירשנר, ולחברים שיושבים כאן מהצבא, קודם כל, כל הכבוד לכם.

ענת ברקו: הגיע הזמן.

ענת ברקו: אני יודעת שהכוונות הטובות היו כל הזמן, רק שעד היום זה לא קרה.

ענת ברקו: הגישה הזאת צריכה להגיע לכלל חיילי צה"ל.

ענת ברקו: יש היום הרבה מאוד אוכלוסיות – אני רואה את זה כאן בכנסת, שמופלות לטובה.

ענת ברקו: הפליה בגדר עשייה כזו או אחרת, או מיעוטים או חרדים או כל מיני אוכלוסיות שמצאו להן את הדרך להיות מופלות גם בקבלה למגזר הציבורי וגם בכל דבר אחר.

ענת ברקו: אבל מי ששכחו מאחור, ואנחנו לא משאירים אנשים מאחור, כאחת שגדלה בצה"ל, זה את החיילים המשוחררים.

ענת ברקו: גם החוק שהעברתי למחיקת רישום פלילי התייחס גם לחיילים משוחררים.

ענת ברקו: אתם יודעים למה?

ענת ברקו: כי לא רציתי לעשות את החשבון הזה, כי מי ששרת מירק את עברו אם הוא הגיע עם רישום פלילי לצבא.

ענת ברקו: לכן היה צריך לאפשר לו, גם לאחר השחרור, למחוק את הרישום הפלילי ואנחנו עושים את זה היום.

ענת ברקו: אותו דבר פה.

ענת ברקו: אנחנו צריכים למצוא את הדרך, אדוני, אפילו אם זה לא יהיה בשינוי חקיקה, ולהגיד שהאנשים האלה, שיושבים כאן, סוחבים את המדינה הזאת על הכתפיים.

ענת ברקו: בכל זאת, הוועדה הזאת לא מוצפת באנשים.

ענת ברקו: זה לא כל כך מעניין מישהו.

ענת ברקו: אין כאן כל כך הרבה תקשורת שהייתה צריכה להיות, למרות שאלה הילדים של כולנו, האבות של כולנו, האחים של כולנו ואנחנו עצמנו.

ענת ברקו: למה?

ענת ברקו: צריך לשאול את עצמנו את השאלה הזאת.

ענת ברקו: זה לא נושא שכל כך מעניין את הכנסת לעסוק בו.

ענת ברקו: אגב, כמו שלא כל כך מעניין את הכנסת לעסוק בנכי צה"ל.

ענת ברקו: אני חושבת שאנחנו צריכים למצוא את הדרך, מירב חברתי.

ענת ברקו: זה לא רק הלימודים.

ענת ברקו: זה הלימודים, זה המקצוע, זה הטבות בקבלה לבית ספר לרפואה והתייחסות לשירות הצבאי כפרק משמעותי בחיים, שמעשיר ומכין את האנשים שם חוט שדרה לחיים הבוגרים שלהם.

ענת ברקו: למשל, בראיון לבית ספר לרפואה, למי ששירת אין שום עדיפות בשום צורה.

ענת ברקו: זה אפילו לא נחשב.

ענת ברקו: אני כבר נתקלתי במקרים של כאלה, שהגיעו לראיון בבית ספר לרפואה למרות שהם היו בתפקיד משמעותי בצה"ל ואמרו להם: אבל חסרים לכם כישורים חברתיים וחסר לכם פה וחסר לכם שם.

ענת ברקו: זה לא היה חסר לכל מיני אנשים אחרים שהם ראיינו.

ענת ברקו: לכן צריך להתייחס לדברים האלה כאל משהו שנותן בונוס לחיים האזרחיים, משהו שמכין יותר טוב לחיים האזרחיים.

מכלוף מיקי זוהר: התוכנית הזאת היא בדיוק הרעיון.

יוליה מלינובסקי: ענת, העברנו עכשיו חוק ואת לא יכולה להגיד שלא עושים.

ענת ברקו: חוק הפיקדון - - -

יוליה מלינובסקי: לא חוק הפיקדון.

ענת ברקו: אף אחד לא אומר שלא עושים.

יוליה מלינובסקי: העברנו עכשיו את חוק חיילים משוחררים.

יוליה מלינובסקי: נו, בחייך.

ענת ברקו: גם אני בתוך החוק הזה, אם את יודעת.

ענת ברקו: גם החוק שלי לגבי הפיקדון מונח שם.

ענת ברקו: אני מבינה שאת מגינה על שר הביטחון.

יוליה מלינובסקי: הדיון הזה הוא בנקודה מאוד ספציפית ואת מרחיבה אותו לדברים אחרים.

יוליה מלינובסקי: לא רלוונטי.

יוליה מלינובסקי: בואי נמצא פתרון להם.

ענת ברקו: זה כן רלוונטי.

יוליה מלינובסקי: זה לא רלוונטי.

יוליה מלינובסקי: יש לנו פה קבוצה ואני רוצה להבין בכמה אנשים מדובר.

ענת ברקו: אני אחדד את הנקודה.

יוליה מלינובסקי: סתם את עושה דיון על משהו אחר לחלוטין.

ענת ברקו: שר הביטחון עושה בכיוון גם לאוכלוסיות מיוחדות וצריך להגיד את זה.

ענת ברקו: וזה הדיון הזה.

יוליה מלינובסקי: לא, הם לא אוכלוסייה מיוחדת.

יוליה מלינובסקי: הם לוחמים שצריכים לפתור את הבעיות הספציפיות שלהם.

ענת ברקו: מה שאני אומרת, שזה לא רק לוחמים.

ענת ברקו: זה לא רק לוחמים.

ענת ברקו: הלוחמים צריכים להיות ראשונים.

ענת ברקו: כמו שהם היו ראשונים בקרב והם היו ראשונים בכל מקום, הם התנדבו והם היו אלה שאמרו: אחריי.

ענת ברקו: הם ראשונים, אבל לא רק לוחמים.

יוליה מלינובסקי: בואו נמצא פתרונות לאלו.

ענת ברקו: צריך למען החיילים המשוחררים לעשות יותר.

ענת ברקו: החימ"ש בכיוון הנכון, עדיין, להערכתי, צריך לנצל את התקציבים, אדוני היושב-ראש, לעשות יותר למען החיילים המשוחררים.

ענת ברקו: עדיפות בקבלה למקומות עבודה, עדיפות בקבלה לאוניברסיטה, התייחסות לפרק המשמעותי הזה של שירות צבאי כמשהו שמכין לחיים הבוגרים ומנבא הצלחה.

ענת ברקו: גם בזה צריך לעסוק.

יוליה מלינובסקי: בואי נתמקד בזה.

מכלוף מיקי זוהר: תודה רבה.

ענת ברקו: תודה רבה לך.

מכלוף מיקי זוהר: בשמחה.

יוליה מלינובסקי: אני מדברת על קבוצה מאוד קטנה שנפלה בין הכיסאות.

יוליה מלינובסקי: זאת השאלה.

יוליה מלינובסקי: אני כרגע לא יכולה להרחיב את זה.

מכלוף מיקי זוהר: חברת הכנסת מלינובסקי, אני מצטרף לדברייך.

מכלוף מיקי זוהר: תודה.

מכלוף מיקי זוהר: אני חושב שבשלב ראשון אנחנו צריכים קודם כל לתת פתרון.

<תא"ל מירב קירשנר: את מדברת רק על אלה שלא חלפו שלוש שנים מיום השחרור שלהם?

יוליה מלינובסקי: בדיוק, לוחמים.

יוליה מלינובסקי: אלה שזכאים ללימודים.

יוליה מלינובסקי: אם הוא היה מתגייס לפני תחילת התוכנית, אם הוא היה עומד בכל הקריטריונים, כמה כאלו יש שהתגייסו קודם, עדיין זכאים לפי שלוש שנים כי הם לוחמים שמגיע להם עכשיו?

יוליה מלינובסקי: כמה יש בקבוצה הזאת?

יוליה מלינובסקי: זה מה שאני רוצה לדעת.

מכלוף מיקי זוהר: אנחנו נמצאים עכשיו באמצע 2017.

מכלוף מיקי זוהר: אם נלך שלוש שנים אחורה, אנחנו מדברים על אמצע שנת 2014.

מכלוף מיקי זוהר: זה אומר שכל אדם שהשתחרר מאוגוסט 2014, עדיין יכול להשתמש בהטבה הזאת.

מכלוף מיקי זוהר: זה מה שצריך להיות.

<תא"ל מירב קירשנר: משירות חובה.

<תא"ל מירב קירשנר: אם הוא השתחרר משירות חובה.

מכלוף מיקי זוהר: אבל גם אם הוא היה קצין שנה - - -

<תא"ל מירב קירשנר: אני אבדוק את זה.

יוליה מלינובסקי: אנחנו לא מדברים על הקצינים, אנחנו מדברים על הלוחמים.

מכלוף מיקי זוהר: אם הוא התגייס באוגוסט 2011, הוא השתחרר באוגוסט 2014.

יוליה מלינובסקי: אני מדברת על שירות חובה, עזבי קצינים.

יוליה מלינובסקי: התוכנית הזאת גם לקצינים?

מכלוף מיקי זוהר: אם הוא התגייס באוגוסט 2011, הוא יקבל באוגוסט 2014.

<תא"ל מירב קירשנר: כן, זה גם לקצינים.

<תא"ל מירב קירשנר: אנחנו לא נעשה את הניתוח בוועדה.

<תא"ל מירב קירשנר: נבדוק את זה.

מכלוף מיקי זוהר: זה מאוד פשוט.

מכלוף מיקי זוהר: אמרנו שהתוכנית קובעת שמי שסיים את השירות שלו, יש לו שלוש שנים לממש את זה.

מכלוף מיקי זוהר: זאת המהות של התוכנית.

מכלוף מיקי זוהר: את מסכימה אתי, נכון?

מכלוף מיקי זוהר: אנחנו צריכים לוודא שכל מי שלא חלפו שלוש שנים - - -

<תא"ל מירב קירשנר: לא, התוכנית היא גם וגם.

<תא"ל מירב קירשנר: היא אומרת: מתגייסי ושלוש שנים.

מכלוף מיקי זוהר: לכן אני חושב שקריטריון אחד צריך להיות מוסר.

יוליה מלינובסקי: לא, לא, לא.

<תא"ל מירב קירשנר: קריטריון אחד לא יכול להיות מוסר כי מיד זה יהיה מאה אלף אנשים.

מכלוף מיקי זוהר: לא, זה לא יהיה מאה אלף איש.

מכלוף מיקי זוהר: אני רוצה לחדד את זה.

מכלוף מיקי זוהר: אתם קבעתם יולי 2013 או שלוש שנים.

מכלוף מיקי זוהר: אלה שני הקריטריונים.

<תא"ל מירב קירשנר: לא.

יוליה מלינובסקי: זה גם וגם.

מכלוף מיקי זוהר: גם וגם.

מכלוף מיקי זוהר: אמרתי.

<תא"ל מירב קירשנר: אמרת "או".

מכלוף מיקי זוהר: סליחה.

מכלוף מיקי זוהר: זה אומר שמי שהתגייס באוגוסט 2013 והשתחרר באוגוסט 2016 זכאי למענק.

מכלוף מיקי זוהר: יש לו בעצם מאוגוסט 2016 עד אוגוסט 2019 לממש את המענק שלו.

מכלוף מיקי זוהר: זה בהתאם לקריטריונים שלכם.

מכלוף מיקי זוהר: אם הוא התגייס באוגוסט 2012 ושרת שלוש שנים, זה אומר שהוא השתחרר באוגוסט 2015 ויש לו עד אוגוסט 2018 לממש את המענק שלו.

מכלוף מיקי זוהר: עד פה אני צודק בניתוח שלי?

מכלוף מיקי זוהר: צודק.

<נדב רגב: זאת בדיוק הנקודה, אנחנו לא נכללים.

מכלוף מיקי זוהר: אנחנו נמצאים עכשיו באוגוסט 2017.

מכלוף מיקי זוהר: נחזור שלוש שנים אחורה לאוגוסט 2014, שזה מועד השחרור.

מכלוף מיקי זוהר: אנחנו צריכים להכליל את הגיוסים של אוגוסט 2011 וגם את אוגוסט 2012, לא רק את אוגוסט 2013.

מכלוף מיקי זוהר: זה אומר עוד שני מחזורי גיוס שצריכים להיכלל בתוכנית.

<קריאה: צריך למצוא לזה את המקורות התקציביים.

<תא"ל מירב קירשנר: חבר הכנסת, מה שאתה אומר זה לא מה שאמרה חברת הכנסת יוליה.

מכלוף מיקי זוהר: לא, זה אותו דבר.

יוליה מלינובסקי: לא, לא.

<תא"ל מירב קירשנר: ממש לא.

<תא"ל מירב קירשנר: מה שאתה מציע, ואני חוזרת למה שאמרתי, מדבר על עשרות אלפי אנשים ומאות מיליוני שקלים, בדיוק מה שהראיתי פה.

<תא"ל מירב קירשנר: אם הבנתי נכון, חברת הכנסת יוליה אמרה את הדבר הבא: הקריטריונים לתוכנית נשארו כפי שהם.

<תא"ל מירב קירשנר: מה לעשות, התוכנית החלה מתישהו.

<תא"ל מירב קירשנר: אם יש אנשים שעומדים בכלל הזה, של שלוש שנים, אבל עדיין הם כאלה שתאריך הגיוס שלהם קודם, לפני התוכנית, יכול להיות - - -

יוליה מלינובסקי: זאת קבוצה מאוד קטנה.

יוליה מלינובסקי: זה מה שאני מתכוונת.

יוליה מלינובסקי: אני לא רואה אופציה להרחיב את זה כרגע, אבל בגלל שהם עדיין עומדים באחד הקריטריונים, ניתן לעשות משהו.

יוליה מלינובסקי: ברגע שלא עומדים בשני הקריטריונים, זה כבר אבוד.

יוליה מלינובסקי: פה הם עדיין עומדים בקריטריון של שלוש שנים.

מכלוף מיקי זוהר: זה מה שהם אומרים, הם אומרים שהם עומדים בקריטריון השלוש שנים, אבל הם לא עומדים בקריטריון יולי 2013.

יוליה מלינובסקי: אני לא יכולה להזיז את התאריך הזה כי זה באמת מורכב מדי.

יוליה מלינובסקי: זה מה שנקרא העדפה מתקנת, בגלל שהם עדיין עומדים בשלוש שנים.

יוליה מלינובסקי: אם נדע על איזו קבוצה מדובר, זה לא עשרות מיליונים.

יוליה מלינובסקי: זאת השפה של האוצר.

יוליה מלינובסקי: הם מתחילים בעשרות מיליונים וזה נגמר בכמה אלפי שקלים.

<רלי צין: אני חייבת להעיר את תשומת לבכם, בבקשה.

<רלי צין: אני נציגת יחד למען החייל ואני מנהלת את התוכנית ממדים ללימודים.

<רלי צין: אני חייבת לומר משהו, אתם שוכחים שנקודת המוצא נשענת על תרומות.

<רלי צין: אני בעד לתת באמת לא רק ללוחמים.

<רלי צין: להרחיב את זה.

יוליה מלינובסקי: כמה יש בקבוצה הזאת ספציפית?

<רלי צין: גם אם מדובר ב-200 לוחמים ורק ב-20 מיליון שקלים, מי מביא את התקציב הזה?

<רלי צין: אתם יודעים שאפילו לשנה הזאת אנחנו מאוד מוגבלים.

<רלי צין: אנחנו עושים כל כך הרבה בשביל לגייס תורמים.

מכלוף מיקי זוהר: את מדברת עם מישהי מסיעת ישראל ביתנו, שהיא גם בקשר היטב עם שר הביטחון.

יוליה מלינובסקי: אני שואלת אותך על כמה אנשים מדובר.

יוליה מלינובסקי: אני לא אוהבת שזורקים לי מיליונים.

יוליה מלינובסקי: תבדקו על כמה אנשים מדובר.

יוליה מלינובסקי: כמה לוחמים עדיין בכזה מצב שהם בשנה השלישית והם רוצים ללמוד?

יוליה מלינובסקי: זאת השאלה.

<תא"ל מירב קירשנר: צריך להתכנס לדיון יותר מצומצם שאפשר להציג בו מספרים מבחינת ביטחון מידע.

<תא"ל מירב קירשנר: נראה את כמות הלוחמים בשנתון.

יוליה מלינובסקי: לא, לא צריך.

יוליה מלינובסקי: תעשו הערכות.

<נתן: אם אני יכול לומר משהו לגבי המספר הזה של כמות לוחמים שיש ורוצים ללמוד.

<נתן: אנחנו כרגע לומדים באוניברסיטה העברית.

<נתן: אנחנו לוחמים והיינו לוחמים.

<נתן: אנחנו לוחמי מילואים ביחב"ל, שזה חוג שמושך המון סטודנטים מכל מיני סוגים – גם עולים חדשים, גם סטודנטים מאוכלוסיות חלשות, גם סטודנטים ישראלים רגילים.

<נתן: כמה זה בערך בכמות הלוחמים?

<נתן: אולי 20 בקורס של 600 בכל האוניברסיטה העברית.

<נתן: בפעם שעברה הייתה הפגנה שמאוד פגעה בלוחמים, כי קראו לנו "רוצחים" באמצע האוניברסיטה.

<נתן: באנו כדי להגיד להם שזה לא המקום.

<נתן: היינו 300 מתוך 16,000 סטודנטים.

<נתן: בואו נחשוב רק על המחזורים האלה, מאוגוסט 2011 עד אוגוסט 2016.

<נתן: כמה לוחמים יש בצה"ל בשנה?

<נתן: פחות מ-10,000.

<קריאה: ברור לנו שצריך למתוח את הקו מאיזו נקודה, אבל הכמות מאוגוסט 2011 ועד היום - - -

מכלוף מיקי זוהר: מסקנות הוועדה: הוועדה מבקשת ופונה ליחידת כוח אדם בצבא לתת הערכה של כמות נרשמים בהתאם למצב הקיים.

מכלוף מיקי זוהר: הווה אומר, אני רוצה לדעת כמה לוחמים נרשמו בשנת 2017 או 2016, מיום תחילת התוכנית.

מכלוף מיקי זוהר: כמה לוחמים יש פר שנה.

מכלוף מיקי זוהר: בהתאם לזה אני יודע לכלכל בערך כמה יהיו אם יתווספו מחזורים נוספים.

יוליה מלינובסקי: לא, זאת לא המסקנה.

יוליה מלינובסקי: אני לא חותמת על המסקנה שלך.

מכלוף מיקי זוהר: אני מבקש.

יוליה מלינובסקי: אתה מבקש, אבל אני חברה בוועדה.

מכלוף מיקי זוהר: את חברה, את יכולה להתנגד.

יוליה מלינובסקי: אני רוצה להתחבר לקבוצה מאוד ספציפית.

מכלוף מיקי זוהר: אני רק אומר שאני רוצה את הנתונים, בסדר?

מכלוף מיקי זוהר: דבר שני, אפשר גם לבחון את הקיבוע הזה גם בהתאם לגיל.

מכלוף מיקי זוהר: בדרך כלל יש ממוצע גילאים מסוים ואפשר להוסיף קריטריון של גיל.

מכלוף מיקי זוהר: נניח גיל 26 הוא גיל רלוונטי.

מכלוף מיקי זוהר: עד גיל 26 מיום השחרור מצה"ל אפשר להשתמש במענק, לאו דווקא לפי מחזור גיוס.

מכלוף מיקי זוהר: אם אנחנו יודעים שאנשים משתחררים בגיל 21 או 22 בממוצע, לתת להם שלוש שנים או ארבע שנים, זה סביר שהם יממשו את אותו מענק.

מכלוף מיקי זוהר: לא תמיד רוצים לממש את המענק יום אחרי השחרור.

מכלוף מיקי זוהר: יש כאלה שרוצים שלוש-ארבע שנים להתארגן לפני שהם יוצאים ללימודים אקדמיים.

מכלוף מיקי זוהר: אפשר גם לבחון קריטריון גיל.

מכלוף מיקי זוהר: דבר שלישי, הוועדה – לפחות אני, יושב-ראש הוועדה.

יוליה מלינובסקי: כן, אתה.

<נתן: אני סבור שצריך להתחיל את התוכנית כבר מידית, אד הוק רטרואקטיבית ממחזור אוגוסט 2011.

<נתן: אגב, אנחנו צריכים לזכור שההוצאה בגין מחזור אוגוסט 2011 ו-2012 תהיה הוצאה חד-פעמית כי יש תקציב קבוע להמשך.

<נתן: אתם מקשיבים?

<נתן: זאת תהיה הוצאה חד-פעמית.

<נתן: זאת לא הוצאה קבועה, כל שנה.

<נתן: למה?

<נתן: כי יבואו מספר לוחמים שירצו לממש את זה.

<נתן: יכול להיות שזה יהיה מאה, אלף או עשרת אלפים.

<נתן: ברגע שהם מימשו את זה, זה כבר נגמר.

<נתן: מאחורינו.

<נתן: מעכשיו המימוש הוא בהתאם לקריטריונים הקבועים.

<נתן: מעבר לזה אפשר לעשות דבר אחר, אפשר ללכת למהלך, אם אתם רואים שיש קושי תקציבי, לראות מה אתם כן יכולים לגייס.

<נתן: נניח שגייסתם בזכות השר, שאני יודע שהוא מאוד רגיש לעניינים האלה, 100 מיליון שקל – אני סתם אומר מספר.

<נתן: תתחמו את זה לנרשמים הראשונים.

<נתן: תפתחו קול קורא שאומר שלאור פניות רבות של לוחמים, קול קורא לכל הלוחמים מאוגוסט 2011, יש תקציב של 100 מיליון שקל וכל הקודם זוכה.

<נתן: מי שנרשם ללימודים לפרק זמן של שלוש שנים, ייכנס פנימה.

<נתן: יש הרבה אפשרויות שכן אפשר להביא את זה.

<נתן: הוועדה גם אומרת שצריך לייצר לזה מקור תקציבי.

<נתן: הוועדה פונה מעל במה זו לראש הממשלה, לשר הביטחון ולשר האוצר לגייס עוד משאבים כלכליים כדי לאפשר ללוחמים נוספים להיכלל בתוכנית הנפלאה הזאת.

<נתן: אני עדיין לא יודע מהן המגבלות התקציביות שלכם, מה יש לכם בתקציב או מה אין לכם, אבל אם יש לכם אפשרות זה מצוין.

<נתן: אם אין לכם אפשרות, וזה ברור, אני מבין את זה וזה גם הגיוני, אנחנו פונים לשר הביטחון, לראש הממשלה ולשר האוצר כן לכלול לוחמים נוספים בתוכנית הזאת באמצעות הקצאת משאבים.

<נדב רגב: חברת הכנסת לא השתכנעה בעניין אוגוסט 2011 ואני אשמח לבאר את העניין הזה.

<נדב רגב: מגויסי אוגוסט 2011 השתחררו ב-2014.

<נדב רגב: נתן הוא עולה חדש ולמרות שהוא עומד בכל הקריטריונים האפשריים – הוא התגייס לפני אוגוסט 2013, הוא לא זכאי להיכנס על פי החוק הנוכחי.

<נדב רגב: למרות שהוא עולה חדש שהגיע מצרפת.

<נדב רגב: אתם שלחתם אותנו ביחד לתוך עזה.

<נדב רגב: היינו שם יחד בצוות עם אוגוסט 2011.

<נדב רגב: אוגוסט 2011 הספיקו להשתחרר, לוחמים מאוגוסט 2011 שהתחילו את הלימודים שלהם שנתיים אחרי השחרור, הם בקבוצה של האנשים ששלוש שנים מיום השחרור התחילו ללמוד.

<נדב רגב: הם צריכים להיכנס עכשיו לשנה השנייה או השלישית או הרביעית שלהם בהתאם למה שהם לומדים.

<נדב רגב: הם עדיין זקוקים לכסף.

<נדב רגב: יש אנשים מאוגוסט 2011 שהשתחררו, אחרי פחות משלוש שנים מיום השחרור שלהם התחילו ללמוד והם צריכים לשלם כסף.

<נדב רגב: יש להם שכר לימוד לשלם בשנה הבאה או לעוד שנתיים.

<נדב רגב: הם עדיין נכללים בקבוצה הזאת, למרות שהם מאוגוסט 2011.

<נדב רגב: נאמרו כאן מספרים – עשרות אלפים, 50% מכלל החיילים הולכים ללמוד.

<נדב רגב: אני לא יודע אם הנתון הזה נכון ללוחמים שמסיימים שירות קרבי מלא.

יוליה מלינובסקי: אדוני, הבנו את זה ויש לנו עשר דקות לסיים את הדיון.

יוליה מלינובסקי: הבנו את הבעיה ואנחנו מבינים שאתה מדבר מהלב.

יוליה מלינובסקי: הבנו.

<מירי שלם: אני מהמכון לאסטרטגיה ציונית.

<מירי שלם: הדיון הזה הוא חלק מדיון רחב יותר שעוסק במתן הטבות לחיילים.

<מירי שלם: במדינה שלנו יש נטייה לחשוב שמתן הטבה לחיילים הוא הפליה לרעת מי שלא משרת.

<מירי שלם: זה דיון שמתקיים כבר הרבה שנים ואנחנו בעצם סותרים את הסיפור של הפליה.

<מירי שלם: למה?

<מירי שלם: כל אזרח יכול לשרת בשירות כלשהו ושנית, כשאנחנו מדברים על שיח זכויות, יש גם שיח חובות.

<מירי שלם: על הבסיס הזה ייצרנו מחקר השוואתי והחלטנו לבדוק מה קורה במקומות אחרים בעולם.

<מירי שלם: הנתונים שגילינו הם נתונים ממש מדהימים, שאומרים שבהרבה מדינות – ארצות הברית, למשל, משוחררי הצבא מקבלים משכנתאות מועדפות, דמי אבטלה, סבסוד שכר לימוד ועוד.

<מירי שלם: בקנדה יש מלגות לימודים והטבות בביטוח.

<מירי שלם: בשוויץ יש 3% קנס במס הכנסה על מי שלא משרת.

<מירי שלם: בצרפת יש פנסיה מיוחדת והעדפה בקצבאות ומקום בבתי אבות.

<מירי שלם: באנגליה, מפלגת הלייבור ייצרה חקיקה של משכנתאות.

<מירי שלם: בדרום אפריקה יש טיפול רפואי, השכלה גבוהה.

יוליה מלינובסקי: היינו צריכים לשרת בשוויץ.

<מירי שלם: השורה התחתונה היא שכל השיח הזה עכשיו, גם על הסיפור של הלימודים וגם הדיון שקיים שר הביטחון בשבוע שעבר בנוגע לחיילים בודדים וחיילים משוחררים, הוא דיון שחייב להתחיל להתקיים במדינה הזאת.

<מירי שלם: זה לא הגיוני שאנשים מוסרים את נפשם - - -

יוליה מלינובסקי: אני אשמח לקבל את המספר שלך.

<מירי שלם: אני אשמח לשלוח אותו.

<מירי שלם: אנשים מוסרים את נפשם ובסוף יש תמיד את הוואקום שלא מבינים מה קורה מסביבנו בעולם.

<מירי שלם: כשהולכים לבדוק את זה ורואים מקומות אחרים, מבינים שאנחנו המוזרים.

<מירי שלם: אנחנו אלה שמפלים את החיילים.

מכלוף מיקי זוהר: תודה.

מכלוף מיקי זוהר: בבקשה, אדוני.

<איתמר גרף: אני סמנכ"ל משאבי אנוש, הון אנושי, הייתי העוזר של אודי אדם לפני שבועיים והוא ביקש שאני אבוא לוועדה.

<איתמר גרף: יש לנו גם שר ביטחון וגם רמטכ"ל מאוד חברתיים.

<איתמר גרף: אנחנו משקיעים בשנים האחרונות המון משאבים במיעוטים, בחיילים משוחררים, בחיילים בודדים, בתקנים במשרד הביטחון, יועצים וכן הלאה.

<איתמר גרף: התוכנית הזאת, קיימנו עליה עשרות דיונים לראות איך אנחנו מחילים אותה על כמה שיותר חיילים קרביים ומה שנקרא אוכלוסיות מיוחדות.

<איתמר גרף: לתת היום הצהרה על שנתון 2011 או 2012, רק בגלל שיש לי את הכבוד לאנשים האלה, לא יהיה אחראי.

<איתמר גרף: אנחנו מתחנו את גבולות התרומות.

<איתמר גרף: נמצאת פה הנציגה של יחד והוספנו להם תקנים.

<איתמר גרף: הם רצים בכל העולם ועם הציפורניים אנחנו מקווים אולי להצליח לעמוד בהבטחות לאלה שהיום עומדים בקריטריונים.

<איתמר גרף: דווקא בגלל שאני מכבד את החבר'ה האלה והלוואי והיינו יכולים לתת לעוד ועוד ועוד, בסוף תוכנית צריכה להיות אחראית.

<איתמר גרף: יש לה מקורות, אתה נותן לאדם הבטחה, הוא הולך ללימודים בזכות זה ואתה צריך לעמוד מאחורי ההבטחה הזאת.

<איתמר גרף: אם מערכת הביטחון היא רצינית, היא יכולה כרגע לעמוד במי שיש.

<איתמר גרף: בהמשך למה שאמרה חברת הכנסת יוליה, אם יש חריגים מעטים, ונבדוק את זה ומדובר בבודדים, משהו שאנחנו יכולים להתחייב אליו, ברוכים הבראים ובאמת נעשה את הבדיקה הזאת בבית.

<איתמר גרף: אבל אם אתה מדבר על שני שנתונים מדובר על עשרות אלפי חיילים – אני לא יכול לנקוב פה במספרים.

<איתמר גרף: בסוף בסוף זה מאות מיליונים ואין לזה היתכנות.

<איתמר גרף: אלא אם כן יהיה לנו איזה כסף חיצוני.

מכלוף מיקי זוהר: אני חוזר ואומר שמדובר בסכום חד-פעמי.

מכלוף מיקי זוהר: אני יכול לומר לכם שאני כמעט בטוח שלא מדובר ב-300 או 400 חיילים.

מכלוף מיקי זוהר: אני אסביר למה.

מכלוף מיקי זוהר: ראשית, יכול להיות שהרבה מאוד מהם כבר התחילו ללמוד.

מכלוף מיקי זוהר: יכול להיות שהם בעיצום של הלימודים.

יוליה מלינובסקי: הם יבקשו עכשיו את הכסף.

מכלוף מיקי זוהר: אם הם בשנה רביעית, הם יקבלו את השנה הרביעית.

מכלוף מיקי זוהר: אם הם בשנה שלישית, הם יקבלו את השנה השלישית.

יוליה מלינובסקי: לא, לא.

יוליה מלינובסקי: צריך להתרכז בקבוצה הספציפית שעדיין עומדים בשלוש השנים.

יוליה מלינובסקי: לגבי השאר אני לא יכולה - - -

מכלוף מיקי זוהר: יולי 2013 היה מראש תאריך בעייתי.

מכלוף מיקי זוהר: מראש.

יוליה מלינובסקי: תמיד צריך להתחיל ממשהו.

מכלוף מיקי זוהר: אני מבין שצריך להתחיל ממשהו, אבל מראש אנחנו יודעים שהרבה מאוד חיילים, שכן היו יכולים להשתמש בזה, לא זכו בגלל שקבעו את התאריך השרירותי הזה, יולי 2013.

מכלוף מיקי זוהר: אנחנו יודעים שחיילים שמסיימים את השירות הצבאי שלהם לא רוצים להתחיל ללמוד מיד.

מכלוף מיקי זוהר: בעצם יולי 2013 קיבע את העניין הזה.

<תא"ל מירב קירשנר: התוכנית הייתה צריכה להתחיל מתישהו והחשיבה הייתה לחזור למחזור האחרון שעדיין משרת.

יוליה מלינובסקי: אני מבקשת מכל הארגונים שיושבים פה לעשות בדק בית לגבי קבוצה מאד ספציפית.

יוליה מלינובסקי: זאת בקשה ממני והיושב-ראש מבקש להרחיב.

יוליה מלינובסקי: אני לא אשנה את העולם.

יוליה מלינובסקי: זאת התוכנית ולכל דבר יש תאריך תחילה ויש רף.

יוליה מלינובסקי: זה גם רלוונטי לקצבאות נכים, זה רלוונטי להבטחת הכנסה.

יוליה מלינובסקי: אתה צריך לעמוד באיזשהו רף וכשאתה חורג בשקל, שוללים ממך את זה.

יוליה מלינובסקי: יש פה היגיון.

יוליה מלינובסקי: לכן יש ועדת ערר לדברים כאלה וגם פה.

יוליה מלינובסקי: יש לנו פה קבוצה מסוימת שמצד אחד הם לא בקריטריון של תאריך תחילת שירות ומצד שני הם עדיין בקריטריון של השלוש שנים.

יוליה מלינובסקי: זאת הקבוצה שאני מבקשת להתמקד בה ולהסביר בכמה מדובר.

יוליה מלינובסקי: אם אנחנו יודעים שבשנה הראשונה הולכים 20%, בשנה השנייה 40% וחלק בכלל לא הולכים ללמוד.

יוליה מלינובסקי: כמה יש לנו כאלה שכן רוצים ללמוד ונופלים דווקא בזה?

יוליה מלינובסקי: אני מתמקדת בקריטריון של שלוש שנים שעברו מאז שהם השתחררו מהשירות.

יוליה מלינובסקי: תאריך הגיוס שלהם הוא לא לפי התוכנית, אבל עדיין יש להם שלוש שנים מהשחרור והם רוצים ללכת ללמוד.

<איתמר גרף: הם התחילו ללמוד באוקטובר 2016 או באוקטובר 2017.

<איתמר גרף: זאת אומרת שאדם כזה לא יקבל שלוש שנים אלא רק שנה ג' או ב' שלו.

יוליה מלינובסקי: אפשר לחשוב על פתרונות יצירתיים.

יוליה מלינובסקי: למה אני מתכוונת?

יוליה מלינובסקי: אם אנחנו מקלים עם החבר'ה ומנסים לעזור, אפשר להגיד: אוקיי, אתם לא עומדים בקריטריון הראשון ולכן נעזור לכם בלימודים, לא באופן מלא לפי התוכנית אלא במשהו.

יוליה מלינובסקי: תחשבו על פתרונות.

יוליה מלינובסקי: על מה אנחנו מדברים?

יוליה מלינובסקי: זה לא עשרות מיליונים.

יוליה מלינובסקי: אל תדברי אתי בצבא של משרד האוצר, ככה הם אוהבים.

יוליה מלינובסקי: מתחילים עם מיליארדים ואחר כך יורדים.

יוליה מלינובסקי: תהיו קונקרטיים כי אני חושבת שיש פה בעיה נקודתית ואנחנו יכולים לפתור אותה.

יוליה מלינובסקי: בואי נחשוב יחד איך ועל מה מדובר.

יוליה מלינובסקי: זה הפתרון שלי.

מכלוף מיקי זוהר: אני חושב שזה אחלה סיום לדיון החשוב הזה.

יוליה מלינובסקי: תודה רבה.

מכלוף מיקי זוהר: תודה רבה, הישיבה נעולה.